Miksi hallitus nöyryyttää työtöntä tohtoria? Joudun opettelemaan cv:n tekemistä ja sitä, kuinka työpaikkaa haetaan

Minut pakotetaan kurssille, josta on työllistymiseni kannalta todennäköisesti enemmän haittaa kuin hyötyä.

Olen jokin aika sitten työttömäksi jäänyt tutkija ja olen tehnyt jo melko pitkän uran. Jos Suomelle hankkimalleni kansainväliselle näkyvyydelle alettaisiin määrittää hintalappua, viisinumeroinen summa ei taitaisi riittää. ­Minulle kutsumukseni on kuitenkin aiheuttanut köyhyyden ja työttömyyden.